**ขอเชิญส่งบทความเพื่อตีพิมพ์ลงในวารสาร มทร.อีสาน ฉบับวิทยาศาสตร์และเทคโนโลยี**

กำหนดการส่งบทความ สามารถส่งบทความได้ตลอดทั้งปีตามเว็บไซต์ https://www.tci-thaijo.org/index.php/rmutijo/index

**รายละเอียดเพิ่มเติมและหลักเกณฑ์การส่งบทความ**

ด้วยมหาวิทยาลัยเทคโนโลยีราชมงคลอีสาน ได้จัดทำ "วารสาร มทร.อีสาน ฉบับวิทยาศาสตร์และเทคโนโลยี" ซึ่งเป็นวารสารราย 4 เดือน จัดทำขึ้นโดยมีวัตถุประสงค์เพื่อเผยแพร่บทความทางวิชาการเพื่อเป็นการพัฒนาความรู้ทางวิชาการแก่สังคม และประเทศชาติโดยเน้นบทความทางด้านวิทยาศาสตร์และเทคโนโลยีในสาขาวิชา ดังต่อไปนี้

สาขาวิชาวิศวกรรมศาสตร์

สาขาวิชาเกษตรศาสตร์

สาขาวิชาสหวิทยาการวิทยาศาสตร์และเทคโนโลยี

เป็นสาขาที่ศึกษาแนวความคิด ทฤษฎีและกฎเกณฑ์ทางวิทยาศาสตร์ ตั้งแต่ระดับอนุภาค ระดับโมเลกุลไปจนถึงทั้งจักรวาล ปฏิกิริยาทางเคมี ระหว่างอะตอมและโมเลกุล อันเชื่อมโยงถึงองค์ประกอบสิ่งมีชีวิตและวิวัฒนาการของสิ่งมีชีวิตรวมถึงแนวความคิดพื้นฐานทางวิทยาศาสตร์และเทคโนโลยีที่มีความสำคัญและมีส่วนเกี่ยวข้องต่อการดำเนินชีวิตในปัจจุบัน ตลอดจนศึกษาถึงประเด็นของการถกเถียงที่สำคัญๆ เกี่ยวกับพรมแดนแห่งความรู้ ระหว่างวิทยาศาสตร์และเทคโนโลยีกับสังคม และสิ่งแวดล้อม

ในการนี้มหาวิทยาลัยฯ จึงขอเชิญชวนอาจารย์ บุคลากร และบัณฑิตศึกษาส่งบทความเพื่อตีพิมพ์ในวารสารดังกล่าว โดยศึกษารายละเอียดได้จากคำแนะนำสำหรับผู้เขียนและวารสารที่ได้รับการตีพิมพ์แล้ว โดยส่งบทความไฟล์ word, pdf และแบบฟอร์มการส่งบทความ แนบผ่านระบบ <https://www.tci-thaijo.org/index.php/rmutijo/index>

อนึ่ง ผู้เขียนต้องศึกษาจากรายละเอียดการส่งบทความและปฏิบัติตามขั้นตอนที่แนะนำ หากไม่ดำเนินการตามที่แนะนำ กองบรรณาธิการขอไม่ดำเนินการให้ตามขั้นตอนวารสาร

หากผู้เขียนได้รับการตอบรับการตีพิมพ์บทความจากกองบรรณาธิการวารสารแล้ว ผู้เขียนต้องทำการสมัครสมาชิกวารสารเป็นระยะเวลา 1 ปี และหากผู้เขียนขอถอนบทความที่อยู่ระหว่างกระบวนการ พิจารณาจะมีค่าใช้จ่ายในส่วนดำเนินการของวารสาร

ดาวน์โหลด

คำแนะนำสำหรับผู้เขียน

แบบฟอร์มการส่งบทความ

ใบสมัครสมาชิกวารสาร

หนังสือยืนยันการถอนบทความ

เทมเพลตวารสาร

ติดต่อผู้ประสานงาน วารสาร มทร.อีสาน อรุณรักษ์ (กานต์) 061-6958691